Source: http://urbariat.stranavy.sk/index.php/clenovia
Timestamp: 2020-02-24 05:31:34+00:00
Document Index: 14689533

Matched Legal Cases: ['§ 11', 'čl. 3', '§ 15', '§ 14', 'čl. 9', 'čl. 3', 'čl. 9']

Zloženie urbariátu
o pozemkovom spoločenstve vlastníkov
spoločne obhospodarovaných nehnuteľností
Spoločenstvo pod názvom „Urbariát pasienkov a lesa, pozemkové spoločenstvo Stráňavy“ bolo založené Zmluvou o založení spoločenstva podľa § 11 zák. č. 181/1995 Z.z. o pozemkových spoločenstvách ako subjekt s právnou subjektivitou a zapísané do registra pozemkových spoločenstiev na Obvodnom lesnom úrade Žilina rozhodnutím č. 2005/00384/Ba zo dňa 23.5.2005 s právoplatnosťou dňa 13.6.2005.
Dňa 16.2.2014 na valnom zhromaždení bola schválená zmluva v zmysle ustanovení zákona č. 97/2013 Z.z. o pozemkových spoločenstvách a touto zmluvou sa prispôsobujú právne pomery spoločenstva zákonu č. 110/2018 Z.z. ktorý mení a dopĺňa zákon č. 97/2013 Z.z. o pozemkových spoločenstvách.
Členmi spoločenstva sú všetci vlastníci podielov spoločne obhospodarovaných nehnuteľností a Slovenský pozemkový fond (ďalej len „fond“), podľa prílohy č. 2.
1. Názov spoločenstva: Urbariát pasienkov a lesa, pozemkové spoločenstvo Stráňavy (ďalej len „spoločenstvo“)
2. Adresa sídla spoločenstva: 013 25 Stráňavy 96
3. IČO: 00625221
Opis spoločne obhospodarovaných nehnuteľností
Spoločne obhospodarované nehnuteľnosti sú tvorené spoločnou nehnuteľnosťou a spoločne obhospodarovanými nehnuteľnosťami nachádzajúcimi sa v katastrálnom území Stráňavy, Trnové a Mojšova Lúčka.
Súčasťou zmluvy o spoločenstve je aj :
Zoznam údajov o spoločne obhospodarovaných nehnuteľnostiach (príl. č. 1),
Zoznam členov spoločenstva (príl. č. 2),
1. Orgány spoločenstva sú:
Valné zhromaždenie je najvyšším orgánom spoločenstva. Skladá sa zo všetkých členov spoločenstva.
Zasadnutie valného zhromaždenia zvoláva výbor spoločenstva najmenej raz za rok.
voliť a odvolávať členov a náhradníkov členov orgánov spoločenstva - výboru a dozornej rady,
rozhodovať o oddelení časti spoločnej nehnuteľnosti,
rozhodovať o poverení spoločenstva konať vo veci nadobudnutia vlastníctva podielu na spoločnej nehnuteľnosti podľa čl. 3 ods. 10 stanov,
Na valnom zhromaždení sa hlasuje verejne alebo tajne, ako rozhodne zhromaždenie.
Prehlasovaní členovia spoločenstva majú právo obrátiť sa na súd, aby rozhodol o neplatnosti rozhodnutia valného zhromaždenia (v súlade s § 15 zákona o pozemkových spoločenstvách).
Podrobnosti o zvolávaní valného zhromaždenia, rozhodovaní, hlasovaní a ďalších záležitostiach sú upravené v stanovách (v súlade s § 14 zákona o pozemkových spoločenstvách).
výbor je výkonným a štatutárnym orgánom spoločenstva. Riadi činnosť spoločenstva a rozhoduje o všetkých záležitostiach o ktorých to ustanovuje zákon o pozemkových spoločenstvách, zmluva o pozemkovom spoločenstve alebo stanovy alebo o ktorých tak rozhodne valné zhromaždenie, ak nie sú uvedeným zákonom zverené iným orgánom spoločenstva,
výbor zodpovedá za svoju činnosť valnému zhromaždeniu,
výbor koná za členov spoločenstva pred súdmi a orgánmi verejnej správy vo veciach podnikania na spoločne obhospodarovaných nehnuteľnostiach, ich spoločného užívania a obstarávania spoločných vecí vyplývajúcich z ich vlastníctva,
uzatvára v mene členov spoločenstva nájomnú zmluvu, ktorej predmetom sú spoločne obhospodarované nehnuteľnosti, alebo inú obdobnú zmluvu, ak zo stanov alebo rozhodnutia spoluvlastníkov nevyplýva niečo iné,
zastupuje členov spoločenstva, okrem členov spoločenstva podľa čl. 9 ods. 1 a 2 zmluvy (fond), vo veciach nadobúdania časti spoločnej nehnuteľnosti, ktorej vlastníctvo je sporné,
uzatvára v mene spoluvlastníkov spoločnej nehnuteľnosti zmluvu o prevode vlastníctva podielu na spoločnej nehnuteľnosti podľa čl. 3 ods. 10 stanov, ak tak rozhodlo valné zhromaždenie,
výbor má najmenej troch členov.
Podrobnosti o činnosti, právach a povinnostiach výboru sú upravené v stanovách.
4. Dozorná rada.
Dozorná rada kontroluje činnosť spoločenstva a prerokúva sťažnosti jeho členov. Za výkon svojej činnosti zodpovedá valnému zhromaždeniu,
Podrobnosti o činnosti, právach a povinnostiach dozornej rady sú upravené v stanovách.
Hlasovanie pri voľbe do orgánov spoločenstva je tajné, ak valné zhromaždenie nerozhodne inak. Členov výboru a dozornej rady volí a odvoláva valné zhromaždenie. Predsedu spoločenstva volí výbor.
O ostatných záležitostiach spoločenstva sa hlasuje verejne.
Volebné obdobie výboru a dozornej rady je päť rokov.
1. Člen spoločenstva má právo :
podieľať sa na činnosti spoločenstva tak, aby bol napĺňaný účel spoločenstva a zdržiavať sa konania, ktoré by tomuto účelu odporovalo,
voliť a byť volený do orgánov spoločenstva,
podávať orgánom spoločenstva písomné podnety a sťažnosti na činnosť v spoločenstve ktoré sú v rozpore so všeobecne záväznými právnymi predpismi a žiadať o nápravu,
byť informovaný o činnosti spoločenstva, ak o to požiada,
zúčastňovať sa na valnom zhromaždení spoločenstva, podávať návrhy, pripomienky a požadovať vysvetlenia týkajúce sa činnosti spoločenstva,
na podiel zo zisku spoločenstva, ktorý zhromaždenie schválilo na rozdelenie,
nahliadnúť do dokladov týkajúcich sa hospodárenia spoločenstva a vyžiadať si ich kópie. Nahliadanie do dokladov bude možné len za prítomnosti člena výboru spoločenstva.
2. Člen spoločenstva je povinný :
zúčastňovať sa na činnosti spoločenstva,
dodržiavať všeobecne záväzné právne predpisy, ktoré sa na neho vzťahujú z titulu členstva v spoločenstve, zmluvu, stanovy a uznesenia orgánov spoločenstva,
oznámiť spoločenstvu všetky zmeny skutočností evidovaných v zozname členov do dvoch mesiacov od ich vzniku.
Druh činnosti spoločenstva.
Spoločenstvo na spoločne obhospodarovaných nehnuteľnostiach hospodári v lesoch a na poľnohospodárskych pozemkoch v súlade s príslušnými zákonnými predpismi.
Vykonávanie podnikateľskej činnosti spoločenstvom
Prípadné vykonávanie podnikateľskej činnosti bude spoločenstvo vykonávať v súlade s osobitnými zákonnými predpismi.
1. Spravuje podiely spoločnej nehnuteľnosti vo vlastníctve štátu.
2. Nakladá s podielmi spoločnej nehnuteľnosti
3. Fond nemôže užívať pozemky, ktoré zodpovedajú podielom spoločnej nehnuteľnosti podľa ods. 1 a 2, ale užíva ich spoločenstvo; fond prijíma podiel na zisku alebo na nájomnom podľa čl. 9 ods. 7 až 9 stanov.
4. Fond vykonáva práva člena spoločenstva, len ak valné zhromaždenie rozhoduje podľa článku 3 ods. 2 písm. a), b), d), e), i) a j) zmluvy.
5. Fond v konaní pred súdom alebo pred orgánom verejnej správy koná v mene vlastníkov podielov spoločnej nehnuteľnosti podľa odsekov 1 a 2 vo veciach vlastníctva podielov spoločnej nehnuteľnosti, a to aj vtedy, ak vlastnícke právo týchto vlastníkov je sporné.
Zrušenie a zánik pozemkového spoločenstva
Podrobnosti o spôsobe zrušenia a zániku pozemkového spoločenstva sú upravené v stanovách.
1. Pre podrobnejšiu úpravu práv a povinností členov spoločenstva, vnútornú organizáciu spoločenstva, pôsobnosť jeho orgánov, spôsob zvolávania a organizáciu zasadnutia zhromaždenia, hlasovací poriadok zhromaždenia a zásady hospodárenia spoločenstva, príp. ďalšie otázky na ktorých sa členovia spoločenstva dohodnú, vydá spoločenstvo stanovy.
2. Súčasťou zmluvy o spoločenstve je zoznam členov spoločenstva a zoznam údajov o spoločnej nehnuteľnosti.
3. Spoločenstvo je založené v zmysle zákona o pozemkových spoločenstvách a je právnická osoba.
4. Zmluva o spoločenstve schválená valným zhromaždením dňa 16.2.2014 sa mení a dopĺňa o ustanovenia zákona č. 110/2018 Z.z..
5. Zmluva o spoločenstve bola schválená valným zhromaždením dňa 23.3.2019
6. Zmluva je prístupná na webovej stránke spoločenstva www.urbariatstranavy.sk.
7. Zmluva je vypracovaná v zmysle zákona č. 97/2013 Z. z. o pozemkových spoločenstvách v znení zákona č. 34/2014 Z.z a zákona č. 110/2018 Z.z..
V Stráňavách, dňa: 23.3.2019
Predseda spoločenstva: Miroslav Lúčan
Podpredseda spoločenstva: Ján Puček
Predseda dozornej rady: Zita Berzáková
Urbariat Stranavy, Powered by Joomla! Free WordPress Themes by SiteGround